Fire separate voldssager og hærværk sendte fredag en mand fra Thy i fængsel.

En 21-årig mand fra Thy blev torsdag varetægtsfængslet. Allerede fredag blev han sendt direkte i fængsel, hvor han skal tilbringe de næste 10 måneder. Han er dømt for den 5. september at have været impliceret i fire voldssager og en hærværkssag. Manden har blandt andet taget kvælertag, slået et hoved ind i en væg, skubbet én ned ad trapperne og spyttet på én. Desuden har den 21-årige smadret en plastik-stol ind i en bil. Både hærværk og vold foregik i Bedsted. Det fortæller Jørgen Jensen fra politiet i Thisted. Han oplyser ikke nærmere om omstændighederne i forbindelse med volden og hærværket.